Návrh rozhodnutia Rady ktorým sa mení a dopĺňa rozhodnutie 2000/24/ES s cieľom zaradiť Maldivy do zoznamu zahrnutých krajín, po prívale tsunami z Indického oceánu v decembri 2004 /* KOM/2005/0460 v konečnom znení - CNS 2005/0195 */





Brusel, 30.9.2005 KOM(2005) 460 v konečnom znení 2005/0195 (CNS) Návrh ROZHODNUTIA RADY ktorým sa mení a dopĺňa rozhodnutie 2000/24/ES s cieľom zaradiť Maldivy do zoznamu zahrnutých krajín, po prívale tsunami z Indického oceánu v decembri 2004 (predložený Komisiou) DÔVODOVÁ SPRÁVA KONTEXT NÁVRHU | Dôvody a ciele návrhu Rozhodnutie Rady 2000/24/ES v znení zmien a doplnení zavádza globálnu záruku Spoločenstva pre Európsku investičnú banku (EIB) s ohľadom na všetky jej nezaplatené, no splatné platby v súvislosti s úvermi zriadenými pre investičné projekty v niektorých regiónoch. Rozhodnutie obsahuje zoznam zahrnutých krajín, v ktorom sa nenachádzajú Maldivy, krajina v decembri 2004 vážne zasiahnutá tsunami z Indického oceánu. | Všeobecné súvislosti Tsunami v Indickom oceáne 26. decembra 2004 zdevastovali niektoré pobrežné oblasti okolitých krajín, konkrétne Indiu, Indonéziu, Maldivy a Srí Lanku. Komisia a EIB urýchlene začali skúmať možnosti EIB na zriadenie dlhodobej pôžičky, ktorá by pomohla financovať obnovu. Dňa 18. januára Rada ECOFIN na svojom zasadnutí „vyjadrila spokojnosť s iniciatívou spojenou s EIB a vyzvala EIB a Komisiu, aby pokračovali v príprave na poskytnutie svojho príspevku“. Po vyhodnotení potrieb, ktoré uskutočnili medzinárodné finančné inštitúcie, po spoločnej misii EIB a Komisie v Indonézii a Srí Lanke, ako aj po zohľadnení rozsiahleho a neočakávaného objemu finančných prostriedkov poskytnutých verejnými a súkromnými medzinárodnými darcami sa ukázalo, že väčšinu potrieb týkajúcich sa obnovy infraštruktúry príslušných krajín bude možné uspokojiť z dostupných grantov a financovania pomocou úverov s výraznými úľavami. EIB však identifikovala malé množstvo potenciálnych projektov v niektorých zo zasiahnutých krajín (Indonézia, Srí Lanka, Maldivy) a súhlasila s uprednostnením zostávajúcej marže z existujúceho mandátu na úvery pre Áziu a Latinskú Ameriku (ALA) ustanoveného rozhodnutím Rady 2004/24/ES v znení zmien a doplnení, v prospech úverov týmto krajinám. V prípade potreby by Komisia zároveň s úvermi od EIB poskytla granty na pomoc v rámci spoločne určených projektov v týchto krajinách. Existujúci mandát na úvery pre ALA zahŕňa Indonéziu a Srí Lanku (popri iných krajinách), neráta však s Maldivami. Tento návrh by zaradil Maldivy medzi krajiny zahrnuté v rozhodnutí, čím by umožnil EIB poskytnúť úver Maldivám, ktorý bude krytý zárukou Spoločenstva. | Existujúce ustanovenia v oblasti návrhu V oblasti návrhu neexistujú žiadne ustanovenia. | Súlad s inými oblasťami politiky a cieľmi Únie Nehodí sa. | KONZULTÁCIE SO ZÚčASTNENÝMI STRANAMI A POSÚDENIE VPLYVOV | Konzultácie so zúčastnenými stranami | Poradné metódy, hlavné vybrané odvetvia a všeobecný profil respondentov. Na príprave tohto legislatívneho návrhu sa podieľala Európska investičná banka. | Zhrnutie reakcií a spôsobov, akými sa zohľadňujú Zohľadnili sa pripomienky EIB. | Zhromažďovanie a využívanie odborných znalostí | Externé odborné znalosti neboli potrebné. | PRÁVNE PRVKY NÁVRHU | Zhrnutie navrhovaných opatrení Návrh by menil a dopĺňal existujúce rozhodnutie Rady (2004/24/ES v znení zmien a doplnení) tým, že by zaradil Maldivy do zoznamu krajín zahrnutých v rozhodnutí. | Právny základ Návrh vychádza z článku 181a Zmluvy o založení Európskeho spoločenstva. | Princíp subsidiarity Návrh mení a dopĺňa existujúci právny nástroj, ktorý ustanovuje záruku na úrovni Spoločenstva. Princíp subsidiarity sa preto neuplatňuje. | Princíp proporcionality Návrh je v súlade s princípom proporcionality z tohto (týchto) dôvodu(-ov). | Návrh ustanovuje skôr jednoduchú zmenu a doplnenie existujúceho právneho nástroja, ako vytvorenie nového právneho nástroja. | Záruka Spoločenstva pre EIB a jej externé aktivity sa spracúva prostredníctvom existujúcich systémov v rámci Komisie a EIB. | Výber nástrojov | Navrhované nástroje: Iné (rozhodnutie Rady). | Ostatné prostriedky by neboli vhodné z tohto (týchto) dôvodu(-ov). Záruka Spoločenstva pre EIB a jej externé aktivity sa ustanovuje rozhodnutím Rady. | VPLYV NA ROZPOčET | Návrh nemá žiadny vplyv na rozpočet Spoločenstva. | 1. 2005/0195 (CNS) Návrh ROZHODNUTIA RADY ktorým sa mení a dopĺňa rozhodnutie 2000/24/ES s cieľom zaradiť Maldivy do zoznamu zahrnutých krajín, po prívale tsunami z Indického oceánu v decembri 2004 RADA EURÓPSKEJ ÚNIE, so zreteľom na Zmluvu o založení Európskeho spoločenstva a najmä na jej článok 181a, so zreteľom na návrh Komisie[1] so zreteľom na stanovisko Európskeho parlamentu[2], keďže: (1) Tsunami v Indickom oceáne 26. decembra 2004 spôsobili rozsiahle škody v niektorých pobrežných oblastiach okolitých krajín. (2) Európska investičná banka (EIB) určila potenciálne projekty v najvážnejšie zasiahnutých krajinách, vrátane Maldív, v prospech subjektov, ktoré v dôsledku tsunami utrpeli priame alebo nepriame straty. (3) Rozhodnutie Rady 2000/24/ES z 22. decembra 1999, ktorým sa poskytuje záruka Spoločenstva Európskej investičnej banke voči stratám pri pôžičkách na projekty mimo Spoločenstva (stredná a východná Európa, krajiny Stredozemného mora, Latinská Amerika a Ázia a Juhoafrická republika)[3], nezahŕňa Maldivy do zoznamu zahrnutých krajín. (4) Rozhodnutie Rady 2000/24/ES by sa preto malo zmeniť a doplniť, aby zahŕňalo Maldivy, ROZHODLA TAKTO: Článok 1 Článok 1 ods. 2 rozhodnutia 2000/24/ES sa mení a dopĺňa takto: - v štvrtej zarážke sa medzi slová „Malajzia“ a „Mongolsko“ vkladá slovo „Maldivy“. Článok 2 Toto rozhodnutie nadobúda účinnosť dňom jeho prijatia. V Bruseli […] Za Radu predseda [1] Ú. v. EÚ C […], […], s. […]. [2] Ú. v. EÚ C […], […], s. […]. [3] Ú. v. ES L 9, 13.1.2000, s. 24. Rozhodnutie naposledy zmenené a doplnené rozhodnutím 2005/47/ES (Ú. v. EÚ L 21, 25.1.2005, s. 9).